New Outlook

New Outlook היה מגזין פוליטי ישראלי באנגלית אשר יצא לאור משנת 1957 עד 1993. מטרת העיתון המוצהרת הייתה "להבהרת הבעיות הקשורות בשלום ובשיתוף פעולה בין עמי המזרח". המגזין נוסד על ידי קבוצה של יזמים כדי לשמש במה לפרסום מאמרי דעה ופובליציסטיקה בנושאים הנמצאים על סדר היום הציבורי, הפוליטי והמדיני בישראל, בשפה האנגלית, כך שהקהל הבינלאומי יוכל להיחשף אליהם. תחילה לא היה למגזין קו פוליטי אחיד והוא לא היה משויך באופן מפורש למפלגה כלשהי. למרות שהיוזמה הראשונית הייתה של חברי מפ"ם, כותבים מכל הקשת הפוליטית הוזמנו לכתוב בעיתון. בין הכותבים והתומכים של העיתון בתחילת דרכו היו: מיכאל אסף, הרצל ברגר (חברי מערכת דבר) משה קול ויזהר הררי (מהמפלגה הפרוגרסיבית), יצחק זיו-אב, קורט בלומנפלד, יוסף ספיר וחיים לבנון (מהציונים הכלליים), אנשי אקדמיה - מרטין בובר, שמואל הוגו ברגמן, שמואל אייזנשטדט (שהיה חבר מק"י), אנשי עסקים ותעשיינים שחלקם תרמו את ההון הראשוני להקמתו ביניהם אריך מולר מיסד אתא וגרשום שוקן עורך הארץ. אולם תוך שנים ספורות פרשו רבים מהכותבים והתומכים מאחר שטענו שהקו המערכתי של תומכי מפ"ם השתלט עליו. ב-1959 פרשו אנשי מפא"י והמפלגה הפרוגרסיבית, וב-1964 אנשי מפלגת הליברלים העצמאיים. בשנת 1968, החל להוציא מהדורה בערבית תחת השם "נדרה גדידה" (תרגום שמו לערבית). העיתון פרסם מאמרים של כותבים יהודים וערבים על הסכסוך היהודי-ערבי. הירחון הופץ ב-48 ארצות ברחבי העולם, בכללן גם מדינות ברית המועצות ומדינות ערב. גיליונו האחרון של כתב העת יצא באפריל 1993. המגזין יזם ימי עיון וסימפוזיונים בהשתתפותם של הוגי דעות שונים. מהבולטים בהם: בשנת 1963 ארגן סימפוזיון בינלאומי בתל אביב בנושא 'דרכים חדשות לשלום ישראל-ארצות ערב'. בשנת 1969 ארגן סימפוזיון בינלאומי בקיבוץ גן שמואל בשנת 1979, ערך כנס בוושינגטון אליו הוזמנו נציגי אש"ף. במרץ 1989 ארגן הירחון, במשותף עם חנא סניורה, עורך העיתון המזרח ירושלמי "אל-פג'ר", כנס ישראלי-פלסטיני בהשתתפות עשרות אנשים משני הצדדים, אמריקאים, עיתונאים ורשתות טלוויזיה. זאת בניגוד לחוק (שהתקבל ב-1986 ובוטל ב-1993), שאסר על מפגשים עם נציגים פלסטינים. חיים דרין-דרבקין - יו"ר המערכת. יהודה שערי 1963 - 1964 שמחה פלפן חיים שור בין הכותבים במגזין היו: חיים שור, שמואל בארי, רוברט ויסטריך, אמנון קפליוק, יהודה בורלא, עבד אל-עזיז א-זועבי, לטיף דורי, ויקטור ציגלמן, דן דרין דוד שחם ודב בר-ניר. New Outlook באתר WorldCat משתתפי סימפוזיון "ניו-אאטלוק" מסכמים דיוניו, הַבֹּקֶר, 9 בינואר 1963 א. כנרתי, ביקורת במפ"ם על עורך ניו-אאוטלוק, דבר, 6 בדצמבר 1979 דב אפל, לדבר על אש"ף או עם אש"ף, דבר, 19 באוגוסט 1979 שיחה עם חיים שור, ‏"ניו אאוטלוק" (1993-1957), קשר 13, מאי 1993 ב.ג. ויוספטל סרבו להשתתף בירחון הישראלי "ניו אאטלוק", הארץ, 21 בינואר 1959 גולדה מאיר הוציאה את ה"ניו־אוטלוק" מאלמוניותו, חרות, 18 בספטמבר 1960 מ. שמריהו, אנשי מפא"י ופרוגרסיבים פרשו מ" ניו אאוטלוק", מעריב, 19 בינואר 1959 הליברלים יפרשו מ"ניו-אאואלוק", למרחב, 22 באפריל 1964 "ניו־אאוטלוק" - במהדורה ערבית, על המשמר, 10 בדצמבר 1968 שיחה עם חיים שור, ‏"ניו אאוטלוק" (1993-1957), קשר 13, מאי 1993, עמ' 77–81 . הסימפוזיון של "ניו־אאוטלוק" יפתח בתל אביב, למרחב, 4 בינואר 1963 בנעילת סימפוזיון "ניו-אאטלוק": קריאה למאמץ עליון להשכנת שלום בין ישראלי לשכנותה, דבר, 8 בינואר 1963 שמואל שגב, הלורד מציע להחזיר פליטים, מעריב, 6 בינואר 1963 סימפוזיון מטעם " ניו־אאוטלוק", דבר, 31 במרץ 1969. "ועידת הוואנה" בוושינגטון, דבר, 2 בנובמבר 1979 מחר נפתח בארה"ב כינוס "ניו-אאוטלוק", מעריב, 10 במרץ 1989 כנס ישראלי -פלשתיני ייערך בחודש נובמבר בארצות הברית, מעריב, 1 באוגוסט 1988 דן דרין, תל אביב, מפגשי שלום עם סניורה, באתר הארץ, 25 באוגוסט 2005 חיים דרין-דרבקין שינויים ב"ניו אאוטלוק", מעריב, 4 ביוני 1963 י.שערי התפטר מ"ניו אאוטלוק", מעריב, 23 באפריל 1964 הפסיק השתתפותו ב"ניו אאוטלוק", הארץ, 30 בינואר 1959